Vyhodnotenie medzirezortného pripomienkového konania

Návrh nariadenia vlády Slovenskej republiky, ktorým sa ustanovuje suma minimálnej mzdy na rok 2012 

Spôsob pripomienkového konania	Skrátená lehota je z dôvodu povinnosti predložiť predmetný návrh nariadenia vlády Slovenskej republiky na rokovanie HSR do 30. septembra a následne ho predložiť na rokovanie vlády Slovenskej republiky, tak ako je ustanovené v § 7 ods. 5 zákona č. 663/2007 Z. z. o minimálnej mzde v znení neskorších predpisov. 	
Počet vznesených pripomienok, z toho zásadných	23  / 5 	
Počet vyhodnotených pripomienok	21 	
		
Počet akceptovaných pripomienok, z toho zásadných	12  / 1 	
Počet čiastočne akceptovaných pripomienok, z toho zásadných	0  / 0 	
Počet neakceptovaných pripomienok, z toho zásadných	10  / 4 	
		
Rozporové konanie (s kým, kedy, s akým výsledkom)	AZZZ SR, 21. septembra 2011, rozpor trvá
KOZ SR, 22. septembra 2011, rozpor trvá	
Počet odstránených pripomienok	0	
Počet neodstránených pripomienok	2	

Sumarizácia vznesených pripomienok podľa subjektov
Č.	Subjekt	Pripomienky do termínu	Pripomienky po termíne	Nemali pripomienky	Vôbec nezaslali	
1 .	Ministerstvo spravodlivosti Slovenskej republiky 	1 (1o,0z) 	 	 	 	
2 .	Ministerstvo vnútra Slovenskej republiky 	1 (0o,1z) 	 	 	 	
3 .	Ministerstvo financií Slovenskej republiky 	3 (3o,0z) 	 	 	 	
4 .	Ministerstvo kultúry Slovenskej republiky 	 	 	x 	 	
5 .	Ministerstvo hospodárstva Slovenskej republiky 	 	 	x 	 	
6 .	Ministerstvo dopravy, výstavby a regionálneho rozvoja Slovenskej republiky 	2 (2o,0z) 	 	 	 	
7 .	Ministerstvo pôdohospodárstva a rozvoja vidieka Slovenskej republiky 	 	 	x 	 	
8 .	Ministerstvo výstavby a regionálneho rozvoja Slovenskej republiky 	 	 	 	x 	
9 .	Ministerstvo obrany Slovenskej republiky 	4 (4o,0z) 	 	 	 	
10 .	Ministerstvo zahraničných vecí Slovenskej republiky 	 	 	x 	 	
11 .	Ministerstvo práce, sociálnych vecí a rodiny Slovenskej republiky 	 	 	 	x 	
12 .	Ministerstvo životného prostredia Slovenskej republiky  	 	 	x 	 	
13 .	Ministerstvo školstva, vedy, výskumu a športu Slovenskej republiky 	 	 	x 	 	
14 .	Ministerstvo zdravotníctva Slovenskej republiky 	 	 	x 	 	
15 .	Úrad vlády Slovenskej republiky 	1 (1o,0z) 	 	 	 	
16 .	Protimonopolný úrad Slovenskej republiky 	 	 	x 	 	
17 .	Štatistický úrad Slovenskej republiky 	 	 	x 	 	
18 .	Úrad geodézie, kartografie a katastra Slovenskej republiky 	 	 	x 	 	
19 .	Úrad jadrového dozoru Slovenskej republiky 	 	 	x 	 	
20 .	Úrad pre normalizáciu, metrológiu a skúšobníctvo Slovenskej republiky 	 	 	x 	 	
21 .	Úrad pre verejné obstarávanie 	 	 	x 	 	
22 .	Úrad priemyselného vlastníctva Slovenskej republiky 	 	 	x 	 	
23 .	Správa štátnych hmotných rezerv Slovenskej republiky 	 	 	x 	 	
24 .	Národný bezpečnostný úrad 	 	 	 	x 	
25 .	Národná banka Slovenska 	1 (1o,0z) 	 	 	 	
26 .	Podpredseda vlády SR pre ľudské práva a národnostné menšiny 	 	 	x 	 	
27 .	Odbor aproximácie práva sekcie vládnej legislatívy Úradu vlády SR 	3 (3o,0z) 	 	 	 	
28 .	Najvyšší kontrolný úrad Slovenskej republiky 	 	 	x 	 	
29 .	Najvyšší súd Slovenskej republiky 	 	 	x 	 	
30 .	Generálna prokuratúra Slovenskej republiky 	 	 	x 	 	
31 .	Konfederácia odborových zväzov Slovenskej republiky 	1 (0o,1z) 	 	 	 	
32 .	Asociácia zamestnávateľských zväzov a združení Slovenskej republiky 	1 (0o,1z) 	 	 	 	
33 .	Národný inšpektorát práce 	 	 	 	x 	
34 .	Sociálna poisťovňa 	 	 	x 	 	
35 .	Ústredie práce, sociálnych vecí a rodiny 	 	 	x 	 	
36 .	Republiková únia zamestnávateľov 	 	 	 	x 	
37 .	Centrum pre medzinárodnoprávnu ochranu detí a mládeže 	 	 	 	x 	
38 .	Združenie miest a obcí Slovenska 	 	 	 	x 	
39 .	Únia miest Slovenska 	 	 	 	x 	
40 .	Bratislavský samosprávny kraj 	 	 	 	x 	
41 .	Nitriansky samosprávny kraj 	 	 	 	x 	
42 .	Trenčiansky samosprávny kraj 	 	 	x		
43 .	Trnavský samosprávny kraj 	 	 	x 	 	
44 .	Žilinský samosprávny kraj 	 	 	 	x 	
45 .	Banskobystrický samosprávny kraj 	 	 	 	x 	
46 .	Inštitút pre výskum práce a rodiny 	 	 	x 	 	
47 .	Európske spotrebiteľské centrum 	 	 	 	x 	
48 .	Štátny dopravný úrad 	 	 	 	x 	
49 .	Odbor verejného obstarávania MŽP SR 	 	 	 	x 	
50 .	Úrad splnomocnenca vlády SR pre územnú samosprávu, integrovaný manažment povodí a krajiny 	 	 	 	x 	
51 .	Odbor právnych služieb a odvolacích konaní 	 	 	 	x 	
52 .	Úrad pre reguláciu železničnej dopravy 	 	 	x 	 	
53 .	Všeobecná zdravotná poisťovňa, a.s. 	 	 	x 	 	
54 .	Union zdravotná poisťovňa, a.s. 	 	 	x 	 	
55 .	Slovenská rektorská konferencia 	1 (1o,0z) 	 	x 	 	
56 .	Zbor väzenskej a justičnej stráže 	 	 	x 	 	
57 .	Jednota dôchodcov na Slovensku  	1 (1o,0z) 	 	 	 	
58 .	Asociácia nemocníc Slovenska 	1 (0o,1z) 	 	 	 	
59 .	Štátna pokladnica 	 	 	x 	 	
60 .	Slovenská poľnohospodárska a potravinárska komora 	1 (0o,1z) 	 	 	 	
61 .	Úrad pre dohľad nad zdravotnou starostlivosťou 	 	 	x 	 	
62 .	Slovenský odborový zväz zdravotníctva a sociálnych služieb 	1 (1o,0z) 	 	 	 	
	SPOLU	23 (18o,5z) 	0 (0o,0z) 	30 	17 	

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:	
O – obyčajná	A – akceptovaná	
Z – zásadná	N – neakceptovaná	
	ČA – čiastočne akceptovaná	

Subjekt	Pripomienka	Typ	Vyh.	Spôsob vyhodnotenia	
MS SR 	 
Ministerstvo spravodlivosti SR si k uvedenému materiálu uplatňuje pripomienky, nakoľko zvýšenie sumy minimálnej mzdy vo väzbe na nasledovné právne predpisy má vplyv na rozpočet kapitoly Ministerstva spravodlivosti SR (uvedené v „Doložke vplyvov na rozpočet verejnej správy, na zamestnanosť vo verejnej správe a financovanie návrhu“): 

1. Jednorazové odškodnenie sudcu podľa zákona č. 385/2000 Z. z. sudcoch a prísediacich a o zmene a doplnení niektorých zákonov 

- v prípade služobného úrazu sudcu 100 - násobok minimálnej mzdy (§112) - dopad zvýšenia na jeden prípad 1 020 eur, 
- manželke a deťom zomrelého sudcu 50 - násobok minimálnej mzdy (§ 113) - dopad zvýšenia na jeden prípad 510 eur, 
- rodičom zomrelého sudcu v odôvodnených prípadoch 20 - násobok minimálnej mzdy (§113) - dopad zvýšenia na jeden prípad 204 eur, 

Za obdobie do septembra 2011 neevidujeme žiadny prípad týkajúceho sa uvedeného odškodnenia 

2. Jednorazové odškodnenie podľa zákona č. 215/2006 Z. z. o odškodňovaní osôb poškodených násilnými trestnými činmi v znení zákona č. 79/2008 Z. z. 

- osobe usmrtenej násilným činom 50 - násobok minimálnej mzdy (§5) - dopad zvýšenia 
na jeden prípad 510 eur, 

- za obdobie od januára do septembra 2011 bolo odškodnených 12 prípadov, čo by predstavovalo zvýšenie o 6 120 eur, 

- osobe poškodenej znásilnením alebo sexuálnym násilím 10 - násobok minimálnej mzdy (§5) ) - dopad zvýšenia na jeden prípad 102 eur, 

- za obdobie od januára do septembra 2011 bolo odškodnených 6 prípadov, čo by predstavovalo zvýšenie o 612 eur. 

V materiáli sa uvádza, že dopad vplyvu zvýšenia minimálnej mzdy, vyplývajúceho z uplatňovania ustanovení právnych predpisov, v ktorých je výška plnenia viazaná na sumu minimálnej mzdy budú niesť dotknuté rezorty v rámci stanovených limitov na roky 2012 až 2014. 
Vzhľadom na vzniknuté prípady odškodnenia v počte 18, za obdobie od januára 
do septembra 2011 v celkovej sume 6 732 eur uvádzame, že Ministerstvo spravodlivosti SR nemá v rozpočte v kategórii 640 – Bežné transfery na roky 2012 až 2014 zabezpečené finančné krytie navrhovaného nariadenia. 

 	O 	A 	MPSVR SR nemôže navrhnúť nižšiu minimálnu mzdu, ako predstavuje navrhovaná suma, určená postupom podľa § 8 ods. 2 zákona. V návrhu zákona o úprave príjmu, ktorý je predmetom rokovania NR SR, sa navrhuje nahradiť doterajšiu väzbu výšky V návrhu zákona o úprave príjmu sa navrhuje nahradiť v uvedených právnych predpisoch väzbu výšky jednorazového odškodnenia sudcu alebo osôb, poškodených násilnými trestnými činmi, na inštitút minimálnej mzdy alikvotným násobkom životného minima. 
V prípade schválenia návrhu zákona o úprave príjmu zvýšenie sumy minimálnej mzdy nebude mať žiadny vplyv na rast výdavkov z rozpočtu kapitoly Ministerstva spravodlivosti Slovenskej republiky.  	
MV SR 	 

Z dôvodu nedostatku zdrojov v rozpočte na roky 2012-2014 zásadne nemožno súhlasiť 
s podmienkou zabezpečenia zvýšených výdavkov v rámci stanovených limitov rozpočtu kapitoly Ministerstva vnútra Slovenskej republiky. 

Z predloženej doložky vybraných vplyvov vyplýva, že Ministerstvo práce, sociálnych vecí a rodiny Slovenskej republiky ako spracovateľ návrhu navrhuje riešiť súvisiace zvýšenie výdavkov štátneho rozpočtu v rámci stanovených limitov rozpočtu dotknutých rezortov na roky 2012-2014. 

Návrh bude mať vplyv na zvýšenie výdavkov rozpočtu kapitoly Ministerstva vnútra Slovenskej republiky v sume 10 506,41 € v rokoch 2012-2014 každoročne. Zvýšenie je spôsobené navýšením transferu z rozpočtu kapitoly obciam na údržbu vojnových hrobov, ktorého výška sa odvíja od minimálnej mzdy v hospodárstve. 
 	Z 	A 	MPSVR SR nemôže navrhnúť nižšiu minimálnu mzdu, ako predstavuje navrhovaná suma, určená postupom podľa § 8 ods. 2 zákona. V návrhu zákona o úprave príjmu, ktorý je predmetom rokovania NR SR, sa navrhuje nahradiť doterajšiu väzbu výšky príspevku obci na údržbu vojnových hrobov na hodinovú minimálnu mzdu v zákone č. 130/2005 Z. z. o vojnových hroboch v znení neskorších predpisov alikvotným násobkom životného minima pre jednu plnoletú fyzickú osobu platného k 1. januáru príslušného kalendárneho roka. 
V prípade schválenia návrhu zákona o úprave príjmu zvýšenie sumy minimálnej mzdy nebude mať žiadny vplyv na rast výdavkov z rozpočtu kapitoly Ministerstva vnútra Slovenskej republiky.  	
MF SR 	Všeobecne 
Beriem na vedomie, že vykrytie prípadných zvýšených výdavkov bude v jednotlivých rokoch zabezpečené v rámci záväzných ukazovateľov schváleného rozpočtu verejnej správy na príslušný rok. 	O 	A 	 	
MF SR 	Všeobecne 
Návrh je potrebné zosúladiť s Legislatívnymi pravidlami vlády SR (ďalej len „LPV“) [napr. v § 1 písm. a) slovo „eur“ nahradiť slovom „eura“, bod 4 doložky zlučiteľnosti zosúladiť s bodom 4 prílohy č. 1 LPV, citáciu právneho predpisu v bode 4 doložky zlučiteľnosti zosúladiť s bodom 52 prílohy č. 5 LPV). 	O 	A 	Návrh nariadenia vlády bol upravený v zmysle pripomienky. Nakoľko doložku zlučiteľnosti v bode 4 negeneruje portál právnych predpisov v súlade s Legislatívnymi pravidlami vlády, doložka bola doplnená ako osobitná príloha k materiálu. V bode 4 písm. c) doložky zlučiteľnosti sú doplnené právne predpisy v súlade s pripomienkou odboru aproximácie práva sekcie vládnej legislatívy Úradu vlády SR. 	
MF SR 	K § 1 
Odporúčam, aby sa minimálna mzda v roku 2012 zvýšila len o 2,65 % na 325,50 eura, čo predstavuje polovicu rastu očakávanej priemernej mzdy na rok 2012 ( prognóza Ministerstva financií SR z 26. augusta 2011). 

Hlavnými dôvodmi nižšieho odporúčaného rastu minimálnej mzdy sú: 

a) neistota ohľadom vývoja globálnej ekonomiky – Ministerstvo financií SR (ďalej len „MF SR“) už v auguste pristúpilo k mimoriadnemu zverejneniu novej makroekonomickej prognózy v dôsledku napätej situácie na finančných trhoch a pravdepodobnému väčšiemu ochladzovaniu ekonomík našich obchodných partnerov; odhad vývoja HDP sa znížil v celom horizonte prognózy; vzhľadom na pretrvávajúcu neistotu ohľadom vývoja globálnej ekonomiky a dynamiku súčasných zmien bude MF SR v októbri 2011 spresňovať svoju makroekonomickú prognózu; 

b) minimálna mzda je v regiónoch s vysokou nezamestnanosťou neprimerane vysoká, keď sa jej hodnota blíži k 50% mediánovej mzdy - v roku 2010 dosiahla minimálna mzda úroveň 307,7 eura, čo je 40% z priemernej mzdy; podiel minimálnej mzdy na mediáne je až 47%; výrazné regionálne rozdiely zvyšujú relatívnu výšku minimálnej mzdy v niektorých regiónoch - kým podiel minimálnej mzdy na mediánovej mzde v Bratislavskom kraji bol v roku 2010 na úrovni 33%, v Prešovskom a Banskobystrickom kraji sa tento podiel blížil k 50%; práve tieto regióny patria medzi regióny s najvyššou nezamestnanosťou; 

c) minimálna mzda patrí v súčasnosti medzi nízke v rámci krajín Európskej únie (ďalej len „EÚ“), jej úroveň sa však zvyšuje rýchlejšie v porovnaní s ostatnými krajinami; dostupné medzinárodné porovnanie porovnáva podiely minimálnej mzdy na priemernej mzde vybraných sektorov; podľa tejto metodiky dosiahol podiel minimálnej mzdy na priemernej mzde v roku 2009 úroveň 36,5%, kým priemer EÚ je 40,1%; minimálna mzda však v roku 2010 rástla rýchlejšie v porovnaní s krajinami EÚ, čo môže naznačovať, že valorizačný mechanizmus nezodpovedá vývoju ekonomiky, keďže v roku 2010 bol pokles zamestnanosti naďalej jedným z najvyšších v rámci EÚ; 

d) zvýšenie minimálnej mzdy ovplyvňuje predovšetkým nízko kvalifikovaných a mladých pracovníkov - na vzorke 982 tisíc zamestnancov sa skúmalo, aký počet osôb by priamo zasiahlo zvýšenie minimálnej mzdy na úrovni 10%, ak by sa zvýšila minimálna mzda, počet zamestnancov priamo zasiahnutých touto zmenou by bol na úrovni 2,6%; v závislosti od elasticity dopytu po práci vo vzťahu k nákladom práce by sa im zvýšili mzdy alebo by boli prepustení; v prípade mladých a nízko kvalifikovaných sú tieto podiely výrazne vyššie, zvýšenie minimálnej mzdy o 10% by sa dotklo 5,8% zo zamestnancov vo veku 15-24 a až 10% nízko kvalifikovaných zamestnancov; práve tieto skupiny sa najmenej zamestnávajú, úroveň nezamestnanosti mladých a nízko-kvalifikovaných patrí medzi najnižšie v EÚ; minimálna mzda môže mať na tieto skupiny nepriaznivý vplyv; znamená to, že pri neexistencii minimálnej mzdy by zrejme boli pracovníci, ktorí by pracovali za nižšiu mzdu než je teraz ustanovená minimálna mzda; 

e) porovnanie miezd v štátnej správe s minimálnou mzdou - v rámci fiškálnej konsolidácie pristúpila vláda v roku 2011 k zníženiu mzdových výdavkov v štátnej správe a v roku 2012 k ich zmrazeniu; vývoj miezd osôb zamestnaných v štátnej správe by tak mal nominálne klesnúť za dva roky o 2,6%, kým vývoj miezd poberajúcich minimálnu mzdu by od roku 2010 vzrástol o 6,3%. 
 	O 	N 	Ministerstvo nemôže navrhnúť nižšiu minimálnu mzdu, ako predstavuje navrhovaná suma, určená postupom podľa § 8 ods. 2 zákona. V zmysle § 8 ods. 3 zákona o konečnej sume minimálnej mzdy rozhodne vláda Slovenskej republiky, ktorá po posúdení stanovených kritérií môže rozhodnúť nielen o vyššom, ale aj o nižšom percentuálnom raste minimálnej mzdy, než vyplýva z tohto návrhu nariadenia vlády. 	
MDVaRR SR 	K názvu 
V predchádzajúcich rokoch nebol v názve nariadenia vlády Slovenskej republiky, ktorým sa ustanovuje suma minimálnej mzdy uvádzaný rok, na ktorý sa ustanovuje minimálna mzda. Odporúčame vypustiť z názvu slová ,,na rok 2012“. 

 	O 	N 	V zmysle § 2 ods. 1 zákona o minimálne mzde vláda Slovenskej republiky ustanovuje sumu minimálnej mzdy vždy na príslušný kalendárny rok. Na základe pripomienky Ministerstva vnútra SR bol pre rok 2012 názov nariadenia vlády SR zosúladený s predmetným splnomocňovacím ustanovením zákona o minimálnej mzde.  	
MDVaRR SR 	K Doložke vybraných vplyvov 
V časti A.5 Stanovisko gestorov odporúčame upraviť názov ,,Ministerstvo hospodárstva a výstavby SR“ na ,,Ministerstvo hospodárstva SR“ . 

 	O 	A 	 	
MO SR 	K návrhu uznesenia vlády 
V časti A návrhu uznesenia vlády odporúčame slová „návrh nariadenie“ opraviť na „návrh nariadenia“, za slovami „Slovenskej republiky“ vložiť čiarku a v časti B opraviť slovo „predsedu“ na „predsedníčku“ a slovo „predseda“ na predsedníčka“.  	O 	A 	 	
MO SR 	K názvu nariadenia vlády 
Odporúčame z názvu nariadenia vlády vypustiť slová „na rok 2012“ a tieto slová odporúčame vložiť do uvádzacej vety § 1 za slovo „mzdy“.  	O 	N 	V zmysle § 2 ods. 1 zákona o minimálne mzde vláda Slovenskej republiky ustanovuje sumu minimálnej mzdy vždy na príslušný kalendárny rok. Na základe pripomienky Ministerstva vnútra SR bol pre rok 2012 názov nariadenia vlády SR zosúladený s predmetným splnomocňovacím ustanovením zákona o minimál nej mzde.  	
MO SR 	K doložke zlučiteľnosti 
Odporúčame zosúladiť bod 4 doložky zlučiteľnosti s prílohou č. 1 k Legislatívnym pravidlám vlády Slovenskej republiky. 	O 	A 	 	
MO SR 	Všeobecne 
V celom materiáli odporúčame zosúladiť písanie názvov jednotlivých orgánov štátnej správy. Napríklad raz sa uvádza úplný názov Štatistického úradu (napr. príloha č. 5) a inokedy sa uvádza iba jeho skratka (napr. príloha č. 1). Zároveň odporúčame rozpísať uvádzané skratky ako napr. „IFP MF SR“, „PM“ alebo „ŠR“ a v doložke vplyvov odporúčame zosúladiť písanie slov „Slovenskej republiky“, raz sa tieto slová rozpisujú a inokedy sa uvádza iba ich skratka.  	O 	A 	 	
NBS 	 
V § 1 písm. a) je potrebné slová „327,20 eur“ nahradiť slovami „327,20 eura“. Rovnakú úpravu je potrebné urobiť aj v dôvodovej správe v osobitnej časti k § 1 a v doložke vybraných vplyvov.  	O 	A 	 	
OAP SVL ÚV SR 	K doložke zlučiteľnosti: 
1. Žiadame vypracovať bod 3 písm. a) v súlade s Prílohou č. 1 k Legislatívnym pravidlám vlády SR, resp. smernicu 2006/54/ES stačí uviesť ako sekundárny právny akt pred nadobudnutím platnosti Lisabonskej zmluvy. Delenie na legislatívne a nelegislatívne akty sekundárneho práva Európskej únie bolo uvedené do praxe až nadobudnutím platnosti Lisabonskej zmluvy od 01.12.2009 (čl. 290 Zmluvy o fungovaní Európskej únie).  	O 	A 	Vzhľad doložky generuje portál právnych predpisov. Doložka s premietnutou pripomienkou bola doplnená ako príloha materiálu.  	
OAP SVL ÚV SR 	K doložke zlučiteľnosti: 
2. Ďalej žiadame predkladateľa, aby v súlade s Prílohou č. 1 k Legislatívnym pravidlám vlády SR doplnil v bode 4 „písm. b)“ a ostatné písmená chronologicky zoradil. 	O 	A 	Vzhľad doložky nesprávne generuje portál právnych predpisov. Doložka s premietnutou pripomienkou bola doplnená ako príloha materiálu. 	
OAP SVL ÚV SR 	K doložke zlučiteľnosti: 
3. V bode 4 písm. d): „informácia o právnych predpisoch, v ktorých sú preberané smernice už prebraté spolu s uvedením tohto prebratia“ je potrebné doplniť všetky právne predpisy a rozsah prebratia smernice 2004/56/ES: 

1. Zákon č. 561/2005 Z. z., ktorým sa mení a dopĺňa zákon č. 315/2001 Z. z. o Hasičskom a záchrannom zbore v znení neskorších predpisov a o doplnení zákona č. 338/2000 Z. z. o vnútrozemskej plavbe a o zmene a doplnení niektorých zákonov v znení zákona č. 580/2003 Z. z. 
2. Zákon č. 623/2005 Z. z., ktorým sa mení a dopĺňa zákon č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení neskorších predpisov a zákon č. 200/1998 Z. z. o štátnej službe colníkov a o zmene a doplnení niektorých ďalších zákonov v znení neskorších predpisov 
3. Zákon č. 48/2011 Z. z., ktorým sa mení a dopĺňa zákon č. 311/2001 Z. z. Zákonník práce v znení neskorších predpisov a ktorým sa menia a dopĺňajú niektoré zákony 
4. Zákon č. 317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov 
5. Zákon č. 400/2009 Z. z. o štátnej službe a o zmene a doplnení niektorých zákonov 
6. Zákon č. 85/2008 Z. z., ktorým sa mení a dopĺňa zákon č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon) v znení neskorších predpisov a o zmene a doplnení zákona Národnej rady Slovenskej republiky č. 308/1993 Z. z. o zriadení Slovenského národného strediska pre ľudské práva v znení neskorších predpisov 
7. Zákon č. 348/2007 Z. z., ktorým sa mení a dopĺňa zákon č. 311/2001 Z. z. Zákonník práce v znení neskorších predpisov a ktorým sa menia a dopĺňajú niektoré zákony 
8. Zákon č. 326/2007 Z. z., ktorým sa mení a dopĺňa zákon č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon) v znení nálezu Ústavného súdu Slovenskej republiky č. 539/2005 Z. z. 
9. Zákon č. 346/2005 Z. z. o štátnej službe profesionálnych vojakov ozbrojených síl Slovenskej republiky a o zmene a doplnení niektorých zákonov 
10. Zákon č. 310/2006 Z. z., ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a o zmene a doplnení niektorých zákonov 
11. Zákon č. 244/2005 Z. z., ktorým sa mení a dopĺňa zákon č. 280/2002 Z. z. o rodičovskom príspevku v znení neskorších predpisov a o zmene a doplnení niektorých zákonov 
12. Zákon č. 650/2004 Z. z. o doplnkovom dôchodkovom sporení a o zmene a doplnení niektorých zákonov 
13. Zákon č. 43/2004 Z. z. o starobnom dôchodkovom sporení a o zmene a doplnení niektorých zákonov 
14. Zákon č. 461/2003 Z. z. o sociálnom poistení 
15. Zákon č. 201/2004 Z. z., ktorým sa mení a dopĺňa zákon č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení neskorších predpisov 
16. Zákon č. 136/2003 Z. z., ktorým sa mení a dopĺňa zákon Národnej rady Slovenskej republiky č. 308/1993 Z. z. o zriadení Slovenského národného strediska pre ľudské práva 
17. Zákon č. 438/2002 Z. z., ktorým sa mení a dopĺňa zákon č. 315/2001 Z. z. o Hasičskom a záchrannom zbore a mení zákon č. 314/2001 Z. z. o ochrane pred požiarmi 
18. Zákon č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov 
19. Zákon č. 315/2001 Z. z. o Hasičskom a záchrannom zbore 
20. Zákon č. 154/2001 Z. z. o prokurátoroch a právnych čakateľoch prokuratúry 
21. Zákon č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície 
22. Zákon Národnej rady Slovenskej republiky č. 308/1993 Z. z. o zriadení Slovenského národného strediska pre ľudské práva 
23. Zákon č. 455/1991 Zb. o živnostenskom podnikaní (živnostenský zákon) 
24. Zákon č. 664/2006 Z. z., ktorým sa mení a dopĺňa zákon č. 312/2001 Z. z. o štátnej službe a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 453/2003 Z. z. o orgánoch štátnej správy v oblasti sociálnych vecí, rodiny a služieb zamestnanosti a o zmene a doplnení niektorých zákonov v znení neskorších predpisov 
25. Zákon č. 125/2006 Z. z. o inšpekcii práce a o zmene a doplnení zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov 
26. Zákon č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov 
27. Zákon č. 552/2003 Z. z. o výkone práce vo verejnom záujme 
28. Zákon č. 5/2004 Z. z. o službách zamestnanosti a o zmene a doplnení niektorých zákonov 
29. Zákon č. 357/2001 Z. z. - Úplné znenie zákona č. 2/1991 Zb. o kolektívnom vyjednávaní, ako vyplýva zo zmien a doplnení vykonaných zákonom č. 519/1991 Zb., zákonom Národnej rady Slovenskej republiky č. 54/1996 Z. z. a zákonom č. 209/2001 Z. z. 
30. Zákon č. 312/2001 Z. z. o štátnej službe a o zmene a doplnení niektorých zákonov 
31. Zákon č. 311/2001 Z. z. Zákonník práce 
32. Zákon č. 2/1991 Zb. o kolektívnom vyjednávaní 
33. Zákon č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon) 
 	O 	A 	Prehľad bol doplnený o ďalšie právne predpisy 	
KOZ SR 	Stanovisko KOZ SR k návrhu nariadenia vlády SR k MM pre rok 2012 
Predložený návrh nariadenia vlády SR vychádza zo znenia § 8 odsek 2 zákona č. 663/2007 Z. z. o minimálnej mzde. 

KOZ SR vzhľadom na predpokladaný rast indexu spotrebiteľských cien za rok 2011 o 4,1 %, a pozitívny vývoj indexu rastu produktivity práce z HDP o 5,2 % so zreteľom na to, že predpokladaný rast nominálnej mzdy 3,5 % je nižší ako uvedené ukazovatele, zastáva názor, že suma minimálnej mzdy pre rok 2012 by sa mala upraviť viac, ako je predložený návrh. 

Na základe uvedeného, ako aj ďalších skutočností ako napríklad: odporúčania Európskej sociálnej charty podľa ktorého by minimálna mzda mala dosahovať 60% zo sumy priemernej mzdy v štáte, zvýšenia rozdielu medzi čistou minimálnou mzdou a životným minimom z dôvodu motivácie k práci dlhodobo nezamestnaných, KOZ SR žiada upraviť sumu minimálnej mzdy pre rok 2012 o 4,1 % t.j. 330 Eur. Táto pripomienka je zásadná. 

KOZ SR zastáva názor, že zvýšenie sumy minimálnej mzdy pre rok 2012 na 330 Euro neohrozí vývoj hospodárstva SR ani nezhorší podnikateľské prostredie, naopak môže to zvýšiť stimul pracovať pri rozhodovaní „pracovať alebo poberať dávku v nezamestnanosti“ a taktiež to môže mať aj pozitívny vplyv na vývoj verejných financií (viac financií na sociálny systém cez zvýšené odvody). 

 	Z 	N 	Minimálna mzda má u istej časti nízkopríjmových zamestnancov negatívny vplyv na udržateľnosť zamestnania. Vzhľadom na pretrvávajúce dôsledky hospodárskej krízy a možný negatívny dopad rýchlejšieho tempa rastu minimálnej mzdy na zamestnanosť najmä nízkopríjmových skupín nie je možné navrhnúť vyššiu sumu minimálnej mzdy, než navrhovaná suma, určená postupom podľa § 8 ods. 2 zákona. O konečnej sume minimálnej mzdy rozhodne vláda Slovenskej republiky s prihliadnutím na stanoviská sociálnych partnerov, vývoj kritérií na úpravu sumy minimálnej mzdy podľa § 6 zákona o minimálnej mzde, vývoj podielu čistej minimálnej mzdy z čistej priemernej mzdy najmenej za predchádzajúce dva kalendárne roky a s prihliadnutím na vývoj produktivity práce. 
 	
AZZZ SR 	všeobecne k materiálu 
AZZZ SR nesúhlasí s predloženým návrhom na zvýšenie minimálnej mzdy na rok 2012. 

Odvôvodnenie: 
v súčasnom stave ekonomického vývoja na Slovensku, ale i na globálnej úrovni, s ohľadom na očakávané zníženie rastu hospodárstva v budúcom roku, AZZZ SR navrhuje nezvyšovať minimálnu mzdu v roku 2012, ale ponechať ju na súčasnej úrovni, s cieľom neznižovať potenciál udržania zamestnanosť a konkurencieschopnosti slovenských podnikov.  	Z 	N 	Ministerstvo práce, sociálnych vecí a rodiny Slovenskej republiky nemôže navrhnúť nižšiu minimálnu mzdu, ako predstavuje navrhovaná suma, určená postupom podľa § 8 ods. 2 zákona č. 663/2007 Z. z. o minimálnej mzde v znení neskorších predpisov. V zmysle § 8 ods. 3 tohto zákona o konečnej sume minimálnej mzdy rozhodne vláda Slovenskej republiky, ktorá po posúdení stanovených kritérií môže rozhodnúť nielen o vyššom, ale aj o nižšom percentuálnom raste minimálnej mzdy, než vyplýva z tohto návrhu nariadenia vlády.  	
SRK 	 
Upozorňujeme, že po prijatí navrhovaného nariadenia treba okamžite novelizovať príslušnú legislatívu ustanovujúcu platové pomery zamestnancov pri výkone práce vo verejnom záujme, t.j. Nariadenia vlády SR č. 578/2009 Z.z. , ktorým sa ustanovujú stupnice platových taríf zamestnancov pri výkone práce vo verejnom záujme. 
Zdôvodnenie: 
Vzniká disproporcia medzi sumou minimálnej mzdy a stupnicami platových taríf zamestnancov pri výkone práce vo verejnom záujme. Niektoré platové tarify sú už v súčasnosti pod úrovňou minimálnej mzdy.  	O 	N 	Suma minimálnej mzdy predstavuje celkovú mzdu zamestnanca. Platové tarify tvoria len jednu zo zložiek mzdy zamestnanca, preto zvýšenie sumy minimálnej mzdy nevyvoláva nutnosť zvýšiť aj platové tarify zamestnancov pri výkone práce vo verejnom záujme. V súlade s § 28 ods. 1 zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme v znení neskorších predpisov zvýšené stupnice platových taríf a termín ich účinnosti ustanoví v nadväznosti na kolektívnu zmluvu vyššieho stupňa, dohodnutú na príslušný kalendárny rok, nariadenie vlády Slovenskej republiky; ak sa zvýšenie platových taríf nedohodne v kolektívnej zmluve vyššieho stupňa, rozsah ich zvýšenia a termín účinnosti sa ustanoví v zákone o štátnom rozpočte.  	
JDS 	K návrhu opatrenia ako celku 
Pripomienka: 
Navrhovaná výška minimálnej mzdy, 
vypočítaná podľa § 2 ods. 1 zákona č. 663/2007 Z. z. o minimálnej mzde, t.j. 

a) 327,20 eur za mesiac pre zamestnanca odmeňovaného mesačnou mzdou, 
b) 1,880 eura za každú hodinu odpracovanú zamestnancom 

je neprimerane nízka a má za následok priznávanie starobných dôchodkov , ktoré nedosahujú ani výšku životného minima 

Takýto stav považujeme za neudržateľný. 

Navrhujeme aktualizovať zákon č. 663/2007 Z. z. o minimálnej mzde tak, aby bol tento stav odstránený . 

Odôvodnenie: 

Podľa platných postupov pre výpočet výšky starobného dôchodku dosahuje náhrada mzdy 40-50%. 
Poistencovi , ktorý by pracoval za minimálnu mzdu plný počet rokov , by bol vypočítaný dôchodok cca 164 Euro . Životné minimum podľa opatrenia MPSVR je 189,83 Eura. Dôchodca . ktorý celý život pracoval za minimálnu mzdu sa po odchode do dôchodku dostáva do stavu hmotnej núdze a je nútený žiadať o sociálnu podporu. 

 	O 	N 	Pripomienka je nad rámec návrhu nariadenia vlády. 	
ANS 	Návrhu nariadenia vlády Slovenskej republiky 
navrhujeme v prípade nenavýšenia zdrojov pre zdravotníctvo ponechať minimálnu mzdu na terajšej úrovni. 	Z 	N 	Ministerstvo nemôže navrhnúť nižšiu minimálnu mzdu, ako predstavuje navrhovaná suma, určená postupom podľa § 8 ods. 2 zákona.  	
SPPK 	§1 
§1 žiadame upraviť: 
a) 317, 00 eur za mesiac pre zamestnanca odmeňovaného mesačnou mzdou, 
b) 1, 822 eura za každú hodinu odpracovanú zamestnancom. 
Odôvodnenie: 
SPPK trvá na zachovaní minimálnej mzdy na súčasnej úrovni a jej nezvyšovaní v roku 2012. Poľnohospodárske podniky majú za sebou mimoriadne zložité roky 2009-2010, v ktorých hospodárili s veľkými stratami (v úhrne 117 mil. eur, resp. viac ako 40 mil. eur). V dôsledku toho sa výrazne zhoršila ich ekonomická situácia a akékoľvek zvyšovanie nákladov, vrátane minimálnej mzdy, by mohlo prispieť k zhoršeniu ekonomiky poľnohospodárstva a ďalšiemu zníženiu agrárnej zamestnanosti, ktorá zaznamenáva zostupnú tendenciu. Zvýšenie minimálnej mzdy by bolo krokom proti zámerom Ministerstva pôdohospodárstva a rozvoja vidieka SR i agropotravinárskej samosprávy, ktorá má záujem zastaviť súčasný negatívny vývoj a cieľavedomými koncepčnými opatreniami prispieť k tvorbe nových pracovných miest v poľnohospodárskej prvovýrobe. 
 	Z 	N 	Ministerstvo nemôže navrhnúť nižšiu minimálnu mzdu, ako predstavuje navrhovaná suma, určená postupom podľa § 8 ods. 2 zákona. V zmysle § 8 ods. 3 zákona o konečnej sume minimálnej mzdy rozhodne vláda Slovenskej republiky, ktorá po posúdení stanovených kritérií môže rozhodnúť nielen o vyššom, ale aj o nižšom percentuálnom raste minimálnej mzdy, než vyplýva z tohto návrhu nariadenia vlády. 	
SOZZaSS 	§ 1 
Slovenský odborový zväz zdravotníctva a sociálnych služieb podporuje ZÁSADNÚ PRIPOMIENKU predloženú Konfederáciou odborových zväzov SR. Požadujeme nárast minimálnej mzdy na rok 2012 vo výške 4,1 % na čiastku 330€ mesačne. 	O 	N 	Minimálna mzda má u istej časti nízkopríjmových zamestnancov negatívny vplyv na udržateľnosť zamestnania. Vzhľadom na pretrvávajúce dôsledky hospodárskej krízy a možný negatívny dopad rýchlejšieho tempa rastu minimálnej mzdy na zamestnanosť najmä nízkopríjmových skupín nie je možné navrhnúť vyššiu sumu minimálnej mzdy, než navrhovaná suma, určená postupom podľa § 8 ods. 2 zákona. O konečnej sume minimálnej mzdy rozhodne vláda Slovenskej republiky s prihliadnutím na stanoviská sociálnych partnerov, vývoj kritérií na úpravu sumy minimálnej mzdy podľa § 6 zákona o minimálnej mzde, vývoj podielu čistej minimálnej mzdy z čistej priemernej mzdy najmenej za predchádzajúce dva kalendárne roky a s prihliadnutím na vývoj produktivity práce.